आंखों की रोशनी चली गई पर हिम्मत नहीं, लॉ में की पीएचडी
बेचलरऑफ डेंटल सर्जरी करने के बाद प्रेक्टिस में समय बिता रही थी। 25 साल की उम्र में आंखों की रोशनी कम होते-होते चली गई। विदेश में भी डॉक्टर्स को दिखाया, लेकिन रोशनी के जाने का कारण पता चल सका। इसके बाद प्रेक्टिस तो कर नहीं सकती थी। घर में बैठना भी मुश्किल था। फिर फैसला किया कि लॉ करूंगी। यह कहना था जालंधर की रहने वाली 44 वर्षीय डॉ. मोना गोयल का।
मोना को वीरवार गुरु नानक देव यूनिवर्सिटी में 43वीं कन्वोकेशन के दौरान राज्यपाल वीपी सिंह बदनौर से पीएचडी की डिग्री मिली है। पीएचडी में मोना ने अपना विषय भी लॉ रिलेटेड टू राइट्स ऑफ पर्संस विद डिसेबिलिटी को चुना। मोना बताती हैं कि उन्होंने सबसे पहले ब्रेल लेंग्वेज को सीखा। लेकिन हैरान हुई कि ब्रेल अभी तक बहुत ही सीमित है। अधिकतर किताबें खासकर लॉ की उसमें छपती ही नहीं। इसके बाद उन्होंने आरके पुरम नई दिल्ली से साफ्टवेयर चलाना सीखा। जिस पर पेज स्कैन करो और आप उसे सुन सकते हो। इसी के माध्यम से उन्होंने पंजाब यूनिवर्सिटी चंडीगढ़ से एलएलबी और जीएनडीयू रीजनल कैंपस जालंधर से एलएलएम की। रीजनल कैंपस जालंधर में ही बतौर असिस्टेंट प्रोफेसर बनकर स्टूडेंट्स को लॉ पढ़ा रही हैं।
मानसिकताबदलनी होगी, दिव्यांग शब्द से समाज नहीं बदलेगा
मोनाने कहा कि उनकी पीएचडी का विषय भी दिव्यांगों के अधिकारों को लेकर है। दिव्यांग शब्द के प्रयोग से समाज नहीं बदलेगा। समाज को अपनी सोच बदलने की जरूरत है। दिव्यांग मेहनत कर कोई जॉब प्राप्त करता है। बैंकों में भी दिव्यांगों को नौकरी दी जाती है।
लेकिन अंत में उन्हें एक कोने में बिठा दिया जाता है और अहसास दिलाया जाता है कि तुम दूसरों से भिन्न हो। दिव्यांग किसी से कम नहीं होते। मोना ने बताया कि अब तो एक उन्हीं की तरह के स्टूडेंट योगेश जोशी को वह एलएलएम करवा रही हैं और वह अपने काम से बहुत खुश हैं।
अमृतसर|स्प्रिंग डेलसीनियर स्कूल के 11 वर्षीय उभरते गायक ध्रून टिकू ने ज़ी टीवी पर दिखाए जाने वाले गायन रियलिटी शो सारे-गा-मा-पा लिटिल चैंप्स सीजन 6 में अपनी गायन प्रतिभा का शानदार प्रदर्शन कर अपने स्कूल का सिर गर्व से ऊंचा कर दिया है। केवल यही नहीं, वह उन 14 फाइनलिस्ट में से एक है, जो शो के फाइनल राउंड के लिए चयनित किया गए हैं। स्प्रिंग डेल सीनियर स्कूल के प्रिंसिपल राजीव कुमार शर्मा ने कहा कि इस शो के अंतिम दौर के कुछ प्रकरणों की शूटिंग पूरी हो चुकी है जबकि कुछ की शूटिंग अभी चल रही है। ध्रून टिकू इन प्रकरणों में दिखाई देगा। ध्रून टिकू ने तीन साल की उम्र से गाना शुरू कर दिया था। उन्होंने कहा कि ध्रून वॉयस ऑफ इंडिया और इंडियन आइडल जैसे अन्य गायन वास्तविकता प्रतियोगिताओं में भी भाग ले चुका है।
डॉ. मोना गोयल
मिसाल
hin_Deva hin_Deva hin_Deva hin_Deva hin_Deva hin_Deva hin_Deva mar_Deva kas_Deva